पाएं अपने शहर की ताज़ा ख़बरें और फ्री ई-पेपरडाउनलोड करें
शिक्षक द्वारा कोचिंग पढ़ने आयी छात्रा का यौन उत्पीड़न व अश्लील वीडियाे दिखाने को लेकर हुए विवाद में छात्रा सहित परिवार के 6 लोग गंभीर रूप से घायल। सभी का इलाज सदर अस्पताल में चल रहा है। नाबालिग छात्रा ने फर्द बयान देते हुए आरोपी शिक्षक व अन्य लोगों पर सख्त कार्रवाई करने की मांग की है। जानकारी मिली कि सदर थाना क्षेत्र के बाजीपुर में एक कोचिंग संचालक शिक्षक नौवीं की छात्रा को आपत्तिजनक वीडियो दिखा रहा था। नाबालिग छात्रा ने इसका विरोध किया और कोचिंग से भागकर वह अपने घर पहुंचकर दादा व परिजनों को इसकी जानकारी दी।
छात्रा के दादा ने आरोपी शिक्षक गुड्डू कुमार के यहां पहुंचकर पोती के साथ अश्लील हरकत के बारे में पूछ ही रहा था कि आरोपी शिक्षक के परिजन सरवन सिंह व उनके तीन पुत्र गाली गलौज करते हुए लाठी-डंडा से हमला कर दिया। बचाव के लिए पहुंचे छात्रा के परिजनों को भी मारपीट कर घायल कर दिया। ग्रामीणों की जुटते देख आरोपी शिक्षक व परिजन भाग निकले। ग्रामीणों ने घायलों को सदर अस्पताल में भर्ती कराया है, जहां छात्रा व परिजनों ने फर्द बयान दर्ज कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn